cyanic-selkie/wikianc huggingface dataset:
Musik Hug
Պատմություն
Ձայնասկավառակի վաճառքի մեղմացումից հետո կենտրոնանում է Musik Hugը նորից հիմնական բիզնեսի վրա։ Դրանց շարքին են պատկանում երաժշտական գորժիքների առևտուրը, նորոգումն ու ստեղծումը և երաժշտական նոտաները, առանձնակի կենտրոնանալով դաշնամուրի, նաև թևավոր դաշնամուրների, հարվածային, ինչպես նաև լարային գործիքների վրա։
2003 թվականին Musik Hug ընկերությունը ստանձնում է Jecklin & Co. բաժնետիրական ընկերությունը՝  այդ ժամանակի երկրորդ ամենամեծ շվեյցարական երաժշտական գործիքներ վաճառող ընկերությունը։
2017 թվականի հոկտեմբերին Musik Hug ընկերությունն իր կենտրոնն է հիմնել Լյուցեռնում։
Musik Hug und Steinway & Sons
Musik Hug և Steinway & Sons ընկերությունները կարող են հետադարձ հայացք գցել իրենց երկարամյա միասնական աշխատանքի վրա։ Steinway & Sons ընկերության հետ հաջող մեկնարկով նրանք ավելի քան 150 տարի է ձևավորել են սերտ համագործակցություն։ 1865 թվականին Էմիլ Հուգը գործնական հարաբերություն է հաստատում Steinway & Sons  ընկերության Նյու Յորքի մասնաճյուղի հետ  և ձեռք է  բերում մենաշնորհ։ Գործընկերությունը շարունակվում է  մինչև այսօր - Musik Hugը  Steinway & Sons ընկերության ամենահին, ակտիվ առևտրային գործընկերն է աշխարհով մեկ։
Ներկայումս Steinway & Sons ընկերության դաշնամուրները Ցյուրիխի, Բեռնի, Լոզանի և Ժնևի դաշնամուրի պատկերասրահներում են վաճառվում։
Իրավասու կենտրոններում խորհրդատվություն են տալիս հատուկ պատրաստված փորձագետները, որոնք ինտենսիվ զբաղվում են երաժշտական գորժիքների տեխնիկական և հնչեղության հարցերով։
«Երեխա և երաժշտություն» բարեգործական հիմնադրամ
1982 թվականին ընկերության հոբելյանին նվիրված, հիմնադրվել է «Երեխա և երաժշտություն»  բարեգործական հիմնադրամը, որի նպատակն է «Գործունեությունը զարգացնել կամ պահպանել, այնպես որ բարձրացնի երեխայի երաժշտական ընկալումը կենդանի և շոշափելի մոտեցմամբ, և զարգացնի երաժշտական արտահայտվածությունը»։ Այն  արտասովոր երաժշտական գործունեություն է երեխաների համար և երեխաների հետ Շվեյցարիայում։
Ծանոթագրություններ
Կատեգորիա:Երաժշտական գործիքներ Կատեգորիա:Երաժշտագիտություն Կատեգորիա:Երաժշտական ալբոմներ Կատեգորիա:Երաժշտական նոտագրում Կատեգորիա:Երաժշտական գրականություն Կատեգորիա:Երաժշտական գործիքների թանգարաններ
Կարպովկա (գյուղ, Ալեքսանդրովի շրջան)
Կարպովկա (Карпівка), գյուղ Ուկրաինայի Դոնեցկի մարզի Ալեքսանդրովի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Ֆաք (ֆիլմ)
Fuck (ոճավորված որպես FUCK, F★CK or F*CK), 2005 թվականին պրոդյուսեր Սթիվ Անդերսոնի Rainstorm Entertainment-ի կողմից նկարահանված ամերիկյան վավերագրական ֆիլմ անգլերեն «to fuck» («սեռական կապ ունենալ») բառի հասարակական, քաղաքական, անձնական, պատմական, լեզվաբանական և արտիստական նշանակության մասին։
Արտաքին հղումներ
Կատեգորիա:2005 ֆիլմեր Կատեգորիա:Վավերագրական ֆիլմեր բառերի և լեզվի մասին Կատեգորիա:Անգլերեն ֆիլմեր Կատեգորիա:2000-ականների վավերագրական ֆիլմեր Կատեգորիա:Ամերիկյան ֆիլմեր
Կավեդագո
Կավեդագո  (Cavedago), քաղաք Իտալիայում, գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 527 մարդ (2004 թվականի տվյալներով)։ Խտությունը կազմում է 58 մարդ/կմ²։ Տարածքը 9 կմ² է։ Փոստային ինդեքս՝ 38010։ Հեռախոսային կոդ՝ 0461։
Բնակավայրի հովանավորն է՝ սուրբ Լավրենտիոսը։
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
Դժնիկազգիներ
Դժնիկազգիների ընտանիք (Rhamnáceae) ընդգրկում են մոտ 50 ցեղ և 500 տեսակ, որոնք տարածված են երկրագնդի բարեխառն գոտում, առանձնապես արևադարձային և մերձարևադարձային շրջաններում։
Կենսաբանական նկարագիր
Պտուղը կորիզապտուղ է։
Ցեղ ցաքի
Հայտնի է Ցաքի ցեղի 6 տեսակ։ Հայաստանում բնականորեն աճում է սովորական ցաքին-P.spina-christi Mill.։ Տերևաթափ, առատ փշավոր թուփ է՝ մինչև 2-3 մ բարձրությամբ։
Ցեղ ունաբի
Հայտնի է մոտ 50 տեսակ, որոնք տարածված են երկրագնդի արևադարձային և մերձարևադարձային շրջաններում։ Հայաստանում աճում է 1 տեսակ, որը տերևաթափ, ցածրաճ ծառ է։ Ծաղիկներն աստղաձև են։Պտուղները երկարավուն օվալաձև են, կարմրավուն, փայլուն։ Շաղկում է հունիս-հուլիսին, պտուղները հասունանում են օգոստոսին։
Տարածում
Տարածված է Կովկասում, Փոքր Ասիայում,Իրանում, և այլուր։ Հայաստանում քիչ է տարածված։ Հանդիպում է ստորին լեռնային գոտու չոր, քարքարոտ թեքությունների վրա։ Ունաբին արտաքին հաբիտոսով շատ նման է ցաքուն, նրա նման փշոտ է, սակայն ավելի փարթամ է, փշերը խոշոր են։ Պտուղները արտաքինից շատ նման են փշատենու պտուղներին։ Վերջիններս համեղ են, օգտագործվում են հրուշակեղենի արտադրությունում։ Համեղ են և սննդարար, ունեն նաև բուժիչ հատկություն։ Ջերմասեր է և լուսասեր, չորադիմացկուն, հողի նկատմամբ պահանջկոտ չէ։ Բազմանում է սերմերով,արմատային մացառներով։ Գոյություն ունեն ունաբիի բազմաթիվ մշակովի սորտեր։
Ցեղ բեկտենի
Բեկտենին ընդգրկում է ավելի քան 50 տեսակ։ Հայաստանում աճում է 1 տեսակ։ Տերևները երկարավուն են, էլիպաձև։ Ծաղիկները 2-7-ական են։ Պտուղը գնդաձև է։ Ծաղկում է աստիճանաբար։ Միևնույն ողկույզի վրա կարելի է նկատել չբացվաց և բացված ծաղիկներ։ Պտուղները թունավոր են։
Տարածում
Տարածված են Կովկասում,Սիբիրում,Չինաստանում և այլն։ Հայաստանում աճում է գրեթե ամենուրեք։ Ցրտադիմացկուն է, հողի նկատմամբ քիչ պահանջկոտ։ Բազմանում է սերմերով և արմատային մացառներով։ Գեղազարդ է, հատկապես, վառ կանաչ, փայլուն տերևների և հասունացման տարբեր փուլերում տարբեր գունավորում ունեցող պտուղների շնորհիվ։
Ցեղ դժնիկ
Հայտնի են դժնիկ ցեղի շուրջ 150 ներկայացուցիչներ։ Դրանք հիմանակնում ցածր աճեցողություն ունեցող տերևաթափ ծառեր են, հազվադեպ հանդիպում են մշտադալար տեսակներ։ Որոշ տեսակներն ունեն փշեր։ Տերևները պարզ են, ամբողջական։ Ծաղիկները մանր են։ Պտուղը հյութալի կորիզապտուղ է։
Արտաքին հղումներ
Կատեգորիա:Ծառեր Կատեգորիա:Բույսերի ընտանիքներ
Կուրիցինո (գյուղ, Ալեքսանդրովի շրջան)
Կուրիցինո (Курицине), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Կուրիցինո գյուղում բնակվում էր 107 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Մեղավորը (ֆիլմ)
Մեղավորը (Den skyldige), դանիական քրեական թրիլեր՝ թողարկված 2018 թվականին։ Պրոդյուսերը Գուստավ Մոլերն է․ ֆիլմը նրա առաջին աշխատանքն է ։ Ֆիլմը մասնակցել է 2018 թվականի Sundance ֆիլմի փառատոնի World Cinema Dramatic մրցույթ բաժնին ։ Ֆիլմը տարածվել է ԱՄՆ-ում Magnolia Pictures-ի միջոցով ։ Օսկարի 91-րդ մրցանակաբաշխության ժամանակ հաղթել է Լավագույն օտարալեզու ֆիլմ անվանակարգը  ։
Սցենար
Ասգեր Հոլմը Կոպենհագենի ոստիկանության սպա է, ով սպասում է իր դատին՝ 19 տարեկան տղայի սպանելու մեղադրանքով, դեպքից հետո նա փողոցում աշխատելու փոխարեն պատասխանում է Կոպենհագենի արևելյան մասի Արտակարգ իրավիճակների զանգերին։ Դատի նախորդ օրը զանգահարում է մի կին՝ Իբեն Օստերգարդ անունով, ով չի ասում, որ իր մոտ արտակարգ իրավիճակ է և ձևացնում է, որ խոսում է երեխայի հետ։ Ասգերը հասկանում է, որ Իբենը մենակ չէ և տալիս է հարցեր, որոնց կինը պետք է պատասխաներ միայն «այո» կամ «ոչ»․ պարզ է դառնում, որ կնոջը առևանգել են մեքենայով՝ սպիտար բեռնատար։ Ազգերը կապնվում է ամենամոտ հեռախոսակայանի՝ Հյուսիսային Զելանդիայի հետ և ասում, որ փնտրեն դեպի հյուսիս գնացող սպիտակ բեռնատար։ Նոր Զելանդիայի օպերատորը ասում է, որ չկան մանրամասն տեղեկություններ և մեքենայի համարներն ու տեղանքը պարտադիր պետք է նշվի։ Ասգերը զանգում է Նոր Զելանդիայի պարեկային մեքենային և խնդրում փնտրել սպիտակ բեռնատար, որը նրանք գտնում են, սակայն ներսում կնոջ չեն գտնում։
Ասգերը արխիվում փնտրում է տեղեկություն Իբեն Օստերգարդի մասին և գտնում է տան հեռախոսահամար ու զանգում։ Պատասխանում է Իբենի 6 ամյա դուստր Մաթիլդան։ Վերջինս պատմում է, որ, չնայած նրա ծնողները ամուսնալուծված են, բայց իր հայրը՝ Միչել Բերգը նրանց տանն էր, ով սպիտակ բեռնատար մեքենա ունի։ Ասում է նաև, որ Միչելը գնացել է Մաթիլդայի փոքր եղբոր՝ Օլիվերի սենյակ և բղավել է Օլիվերի վրա։ Միչելը կոպտորեն բռնել է Իբենին և հեռացել տնից։ Մաթիլդան Ասգերին է տալիս իր հոր հեռախոսահամարը։ Ասգերը ասում է Մաթիլդային գնալ Օլիվերի սենյակ ու մնալ նրա հետ, զանգում է Հյուսիսային Զելանդիայի ոստիկանություն, որպեսզի նրանք գնան Իբենի տուն և հետևեն Մաթիլդային և Օլիվերին։ Ասգերը պարզում է, որ Միչելը նախկինում բանտարկված է եղել։
Գիշերային հերթափոխը գալիս է, սակայն Ասգերը չի հեռանում, այլ տեղափոխվում է առանձին սենյակ և շարունակում հետևել Իբենի դեպքին։ Ասգերը նորից է խոսում Իբենի հետ, որը ասում էր, որ չի ուզում փակված մնալ։ Խոսում է Օստերգարդի տան ոստիկանների հետ, ովքեր տեղեկացնում են, որ Մաթիլդան արյունով է պատված, ստուգում են Օլիվերի սենյակը և տեսնում վերջինիս կտրատված։ Ասգերը հոգեպես կոտրվում է և խնդրում իր աշխատակից Ռաշիդին մտնել Միչելի տուն և դեպքի հետ կապված բանալիներ գտնել, որոնք կօգնեն բացահայտել կատարվածը։ Բացահայտվում է, որ Ասգերը և Ռաշիդը կեղծ վկայություն են տվել, ինչը անհանգսացնում էր Ռաշիդին։ Դրանից հետո Ասգերը զանգում է Միչելին և կռվում, խոսակցության վերջում Ասգերը բղավում է, որ Միչելը պետք է մահապատժի ենթարկվի։
Բեռնատարը ուղևորվում է Էլսինոր, Ասգերը խոսում է Իբենի հետ։ Անհանգստացած, որ Միչելը կարող է սպանել Իբենին, Ասգերը Իբենին հրահանգում է հարվածել նախկին ամուսնուն աղյուսով։ Իբենը ասում է, որ Օլիվերը արդեն լավ է և այլևս չի լացում։ Ասգերը հարցնում է, թե ինչ է դա նշանակում, Իբենը պատասխանում է, որ Օլիվերի ստամոքսում օձեր կային, որոնց պատճառով նա անդադար լաց էր լինում, բայց նա արդեն հանել է օձերը և անհանգստանալու բան այլևս չկա։ Կապը ընդատվում է, Ասգերը շոկի է ենթարկվում։ Նա զանգ է ստանում Ռաշիդից, ով դեռ Միչելի տանն էր, նա գտել էր թղթեր, որոնցից պարզ է դառնում, որ Իբենը փակված է եղել Էլսինորի հոգեբուժարանում։ Ասգերը հասկանում է, որ Միչելը Իբենին հոգեբուժարան էր տանում, որովհետև նա իր որդուն էր սպանել։ Ասգերը Ռաշիդին թույլ է տալիս չխաբել դատի ընթացքում և նորից զանգում Միչելին, ով ասում է, որ Իբենը հարվածել է նրան և փախչել։ Ասգերը զանգ է ստանում Իբենից, ով ցանկանում էր նետվել կամրջից, այն բանից հետո, երբ հասկացավ, որ սպանել է որդուն։ Ոստիկանը խոստովանում է Իբենին, որ մարդ է սպանել, ինչը ներկայացվել էր որպես ինքնապաշտպանություն և իրականությանը չէր համապատասխանում, Ասգերը ասում է, որ ի տարբերություն իրեն, կինը չի ցանկացել ինչ-որ մեկին վնասել։ Ոստիկանների ձայնից պարզ է դառնում, որ նրանք արդեն Իբենի մոտ են, Ասգերը խնդրում է Իբենին հանձնվել ոստիկաններին, որից հետո կապը ընդատվում է։ Որոշ ժամանակ անց նրան են զանգում Նոր Զելանդիայից և շնորհավորում գերազանց աշխատանքի համար։ Նա վեր է կենում իր նստարանից և դանդաղորեն դուրս գալիս սենյակից, իսկ իր աշխատակիցները, ովքեր լսել էին խոսակցությունը անվստահ հայացքով նայում են նրան։
Արտադրություն
Ֆիլմի միտքը ծագել է ՅուԹյուբյան մի հոլովակից, որտեղ առևանգված կինը զանգում է արտակարգ իրավիճակների օպերատորին այն ժամանակ, երբ առևանգողը նրա կողքին էր։ Մոլերին զարմացրեց այն փաստը, թե միայն ձայնագրությունը՝ առանց հոլովակի ինչքան տպավորիչ կարող է լինել։ «Զգացողություն էր, որ ես տեսել եմ այդ կնոջը, ես պատկերացնում էի, ինչպիսին է մեքենան և ճանապարհը, որով նրանք ուղևորվում էին»։ Ազդեցություն է ունեցել նաև 1999 թվականի Մերիլենդից աշակերտի սպանության մասին պատմող հեռուստասերիալը։ «Յուրաքանչյուր էպիզոդից ես նոր տեղեկություն էի ստանում ներգրավված մարդկանց տեղանքի և դեպքերի մասին։ Ամեն էպիզոդից հետո փոխվում էին մարդկանց մասին պատկերացումներս» ։ Մոլերը և համահեղինակ Էմիլ Նիգարդ Ալբերտշտենը ուսումնասիրություն են կատարել Դանիական օպերատորական կենտրոններում և կերպարները հենց այդտեղից են ընտրվել՝ նույնիսկ գլխավոր հերոսը․ քննվող ոստիկան, ով դրսում հերթապահությունից տեղափոխվել էր և զանգերի էր պատասխանում ։
Մեկ սենյակում նկարահանումները օգնեց ֆիլմի բյուջեն կրճատել մինչև €500,000, չնայած՝ ֆիլմարտադրողները ստիպում էին ավելի շատ տեսարաններ նկարահանել ։ Մոլերը և իր նկարահանումների տնօրեն Յասպեր Սպանինգը, ֆիլմը բաժանեցին ութ մասի, որոնցից յուրաքանչյուրի համար փոխում էին տեսախցիկների ոսպնյակները և կինեմատիկական մոտեցումը։ Յուրաքանչյուր մասի տևողությունը 5-ից 35 րոպե է։ Նկարահանումների համար օգտագործվել են երեք տեսախցիկ, տևել է 13 օր։ Նկարահանումներից հետո տեղի ունեցած խմբագրումները տևեց ևս ութ շաբաթ ։
«Մեղավորը» ֆիլմի թողարկումից հետո Մոլերը ստացավ հայտեր ամբողջ աշխարհից՝ ֆիլմի իրավունքները վերանայելու համար, բայց մերժեց դրանք և նախընտրեց աշխատել նոր ծրագրերի վրա ։
Քննադատների արձագանքը
2020 թվականի հունիսի դրությամբ ֆիլմը ունի 97% դրական քվեարկություն Rotten Tomatoes կայքում՝ հիմնված 114 արձագանքի վրա, իսկ միջին գնահատականը 7.94/10 է։ Կայքի քննադատները ասել են․ «Հարթ, լավ դերասականակ խաղով և տրամաբանորեն մշակված «Մեղավորը» ֆիլմը բարձր կոնցեպտուալ թրիլեր է, որը մեծ ազդեցություն է ունենում» ։ Metacritic կայքը ֆիլմը 100-ից գնահատել է 83՝ հիմնված 23 քննադատների կարծիքի վրա, պիտակել «համաշխարհային ճամաչում ունեցող ֆիլմ» ։
Վերարտադրություն
2018 թվականի հայտարարվեց, որ Nine Stories-ը և Ջեյք Ջիլենհոլը գնել են «Մեղավորը» ֆիլմի ամերիկյան իրավունքները ։ 2020 թվականին հայտարարվեց, որ ֆիլմի պրոդյուսերը լինելու է Էնթնի Ջիլենհոլը, իսկ ադապտացիան կատարելու է Նիք Պիզոլատոն։ Ֆիլմը նախատեսվում է նկարահանել նոյեմբերին Լոս Անջելեսում, որը ունենալու է մեկ տեսարան ։ 2020 թվականի սեպտեմբերին Նեթֆիլքսը 30 միլիոն դոլարով գնեց ֆիլմի համաշխարհային տարածման իրավունքը ։
Արտաքին հղումներ
Կատեգորիա:2018 ֆիլմեր Կատեգորիա:Դանիական ֆիլմեր Կատեգորիա:Ֆիլմեր ոստիկանների մասին Կատեգորիա:Դանիական դրամա ֆիլմեր Կատեգորիա:Դրամա ֆիլմեր Կատեգորիա:Թրիլեր ֆիլմեր
Իրան-Հայաստան գազատար
Իրան-Հայաստան գազատարը 140 կմ երկարությամբ խողովակաշար է, որը ձգվում է Իրանից Հայաստան։ Իրանյան հատվածը ունի 100 կմ երկարություն, որ ձգվում է Թավրիզից մինչև Իրան-Հայաստան սահմանը։ Հայկական հատվածը ձգվում է Մեղրիից Սարդարյան։ Գազատարի երրորդ հատվածը՝ 197 կմ երկարությամբ պլանավորված է հասցնել մինչև երկրի կենտրոնական մաս, որտեղից այն կմիանա գործող բաշխիչ ցանցին։
Տես նաև
Հայաստան-Իրան հարաբերություններ
Կատեգորիա:Հայաստանի գազատարներ Կատեգորիա:Հայ-իրանական հարաբերություններ
Վալենտին Չեռնիկով
Վալենտին Չեռնիկով (Валентин Михайлович Черников), (ապրիլի 1, 1937, Երևան - հունվարի 5, 2002, Նիժնի Նովգորոդ), ԽՍՀՄ սուսերամարտիկ, աշխարհի չեմպիոն (1961), սուսերամարտի թիմային մրցույթների Օլիմպիական խաղերի մրցանակակիր (1960)։ ԽՍՀՄ սպորտի վարպետ (1958)։ Պարգևատրվել է «Աշխատանքային ծառայության համար» մեդալով (1960)։
Կենսագրություն
Վալենտին Չեռնիկովը ծնվել է 1937 թվականի ապրիլի 1-ին Երևանում։ Սուսերամարտով սկսել է զբաղվել 1953 թվականից՝ Հենրիխ Հարությունյանի մոտ։ Իր մասնագիտացման մեջ ընտրել է սրերով սուսերամարտy։ 1958 թվականին պատանիների շրջանում դարձել է աշխարհի չեմպիոն, ինչպես նաև ԽՍՀՄ գավաթի առաջին խաղարկությանն անձնական հաշվով նույնպես հաղթել է։ 1956-1963 թվականներին ընդգրկվել է ԽՍՀՄ ազգային հավաքականի մեջ։ ԽՍՀՄ կազմում Հռոմի օլիմպիական խաղերին դարձել է մրցանակակիր, իսկ թիմային մրցույթներում՝ աշխարհի չեմպիոն։ 1964 թվականին ավարտել է սպորտային կարիերան։ Հետագայում երկար տարիներ՝ Սպարտակ ընկերությունում և Երևանի պատանի հնգամարտիկների դպրոցում զբաղվել է մարզչական գործունեությամբ։ Մասնակցել է աշխարհի կրկնակի չեմպիոն, Օլիմպիական խաղերի մրցանակակիր Աշոտ Կարագյանի և ԽՍՀՄ չեմպիոն Արմեն Նավասարդյանի պատրաստումներին։
1994 թվականին տեղափոխվել է Նիժնի Նովգորոդ, որտեղ անցկացրել է կյանքի վերջին տարիները։ Մահացել է 2002 թվականի հունվարի 5-ին։
Արտաքին հղումներ
Կատեգորիա:Հայ սուսերամարտիկներ Կատեգորիա:ԽՍՀՄ սուսերամարտիկներ Կատեգորիա:Օլիմպիական խաղերի հայաստանցի մեդալակիրներ
(8275) Ինկա
(8275) Ինկա (Inca), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 11-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,149678 ա. մ., առավելագույնը մոտենում է 1,946 ա. մ. հեռավորության վրա և հեռանում 2,3534 ա. մ. ։ Արեգակի շուրջ մեկ ամբողջական պտույտ է կատարում 1151,22 երկրային օրվա ընթացքում, իր ուղեծրով շարժվելով միջինում 0,312712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,82° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հեջ ֆոնդեր
Հեջ ֆոնդ (hedge- խոչընդոտների հաղթահարում, պաշտպանություն, ապահովագրություն, երաշխիք), ուղղված է առավելագույնի հասցնել եկամտաբերությունը ռիսկի դեպքում կամ նվազագույնի հասցնել ռիսկի գործոնը եկամտաբերության ժամանակ։ Իրենից ներկայացնում է ակտիվներ ներդրողների խորհուրդ, որը կառավարվում է մասնագետների կողմից ի շահ ներդրողների։ Նրանք օգտագործում են բարդ առևտրային ստրատեգիաներ (ռազմավարություն), որոնք հաճախ ներառում են կրեդիտային լծակներ, վաճառք առանց ծածկույթի   կարճատև վաճառք և դրանց ածանցյալները։
Ընդհանուր տեղեկություններ
Հեջ ֆոնդը հատուկ մասնավոր ներդրումային հիմնադրամ է՝ անսահմանափակ նորմատիվ կարգավորմամբ, կամ կարելի է ասել հակված է ավելի թույլ կառավարման, անհասանելի լայն շրջանակի անձանց համար, և կառավարվում է մասնագիտացված ներդրումային կառավարողների կողմից։ Աչքի է ընկնում հատուկ կառույցով, որն զբաղվում է ակտիվները կառավարողների վարձատրությամբ։
Ամերիկյան հեջ ֆոնդերն, ըստ օրենքի իրավունք ունեն սպասարկելու միայն մասնագիտացված ներդրողներին (qualified investors) սկզբնական ներդրումը պետք է լինի 5 մլն-ից ոչ պակաս (ԱՄՆ դոլար), մասնավոր ներդրողներինը 25 մլն դոլար (որակավորված ինստիտուցիոնալ ներդրողների համար)։ Անսահմանափակ նորմատիվ կարգավորումը նշանակում է անսահմանափակ ստրատեգիաներ (սահմանված առևտուր և սահմանված լծակներ)։ Մասնագիտացված հիմնադամները օֆշորային իրավասությունների ներքո առաջարկում են ավելի պարզեցված պայմաններ (ներդրումային կապիտալի համար 100000 դոլարից սկսած, սեփական կապիտալը կառավարող ընկերությունների համար չկան սահմանափակումներ։
Պատմություն
Ռազմավարությունը թվում էր թե շահեկան է․ 1960-1965 թթ․-ին կազմեց 325 %, 100 % ավելի քան ամենաեկամտաբեր բաժնետիրական ընկերությունները։ Տասը տարվա ընթացքում Ջոնսի ներդրումների արժեքը աճեց 670 %-ով։ Նրա դրույքը կազմեց շահույթի 20 %-ը։
Հաջողված ռազմավարությունը մեծ տարածում ստացավ․ 1968 թվականին ԱՄՆում արդեն կար 140 ներդրումային ընկերություն, որոնց «Արժեթղթերի և բորսաների հանձնաժողովը» տեղափոխեց հեջ ֆոնդեր։
Հեջ ֆոնդերը մեծ թափով զարգացան անցյալ դարի երկրորդ կեսին։ Այդ ժամանակ ներդրումային ինստիտուտների շարքերում հայտնվեցին նոր տեսակի ֆոնդեր, որոնք զբաղվում էին կանխագուշակելով տնտեսական և քաղաքական դեպքերը, և դրա հիման վրա ձևավորում էին իրենց ներդրումային պորտֆելը։
Հեջ ֆոնդերի ազդեցությունը համաշխարհային տնտեսության վրա
Ամբողջ աշխարհում կա ավելի քան 12000 հեջ ֆոնդ, որոնք կառավարում են մոտ 1,7 տրիլիոն դոլլար արժողությամբ ակտիվներ (մարտ, 2011 թ․)։
Լոնդոնի խոշոր ֆոնդերն են համարվում AHL ն ($26 մլրդ) և GLG ն ($30 մլրդ), որոնք գտնվում են Man Group plc.ի վերահսկողության տակ։ Կոնկրետ ֆոնդի վերահսկողության տակ գտնվող ակտիվների քանակը ճշտգրիտ գնահատելը, ոչ թե խմբերի (տվյալ դեպքում AHL и GLG), միանգամայն բարդ է ժամանակակից ֆոնդերի իրավաբանական կառույցների խճճված լինելու պատճառով։
Հայտնի հեջ ֆոնդերից է նաև Quantumը (Ջորջ Սորոս)։
Հիպոթեկային ճգնաժամը ԱՄՆում (2007 թ․) արդյունք էր մեծ թվով չվճարված հիպոթեկային վարկերի, որն իջեցրեց համաշխարհային ֆոնդային ինդեքսը 20 % ի։ Հեջ ֆոնդերի աշխատանքի մեխանիզմը տվյալ ժամանակաշրջանի համար  մանրամասնորեն ներկայացված են Մայքլ Լուիսի բեսթսելլերում (2010 թ․)` «Նվազեցման մեծ խաղ։ Ֆինանսական աղետի գաղտնի զսպանակները» ։
Արտաքին հղումներ
Իսլանդիա։ հեջ ֆոնդերը մաքրեցին մեր տնտեսությունը
Կատեգորիա:Ներդրումային ֆոնդեր
Կլոն (հեռուստասերիալ)
«Կլոն» (O Clone), բրազիլական հեռուստանովել։ Ստեղծվել է «Գլոբո» հեռուստաընկերության կողմից և համարվում է ամենահաջողվածն ընկերության պատմության մեջ։ Սերիալում շոշափված են այնպիսի հիմնահարցեր, ինչպիսիք են իսլամական մշակույթը և բարքերը, բժշկական էթիկան, ինչպես նաև թմրանյութերից կախվածությունը։
Հեռուստանովելն առաջին անգամ Բրազիլիայում ցուցադրվել է 2001 թվականի սեպտեմբեր ամսին՝ Նյու Յորքում տեղի ունեցած ահաբեկչությունից մի քանի շաբաթ անց և իսլամի աշխարհին վերաբերելու պատճառով իր մեջ մեծ ռիսկ էր պարունակում։ 2010 թվականի դրությամբ այն ցուցադրվել է 90 երկրում։ Հեռուստասերիալ հրավիրվել են թմրանյութերից քիմիական կախվածությունը հաղթահարած իրական անձինք, որոնք պատմել են իրենց պատմությունը։
Սյուժե
Պատմությունն սկսվում է Ռիո դե Ժանեյրոյում։ Ջեյդը, ով երիտասարդ մուսուլմանուհի է, կորցնում է մորը ու վերադառնում Մարոկկո` հորեղբայր Ալիի մոտ, ով ավանդապաշտ մուսուլման է։ Այդ նույն ժամանակ մեծահարուստ Ֆերասների ընտանիքը մեկնում է Եգիպտոս այնուհետև Մարոկկո հանգստի։ Լեոնիդաս Ֆերասն ունի երկվորյակ տղաներ` Լուկաս ու Դիոգո։ Նրանց ուղեկցում է հայտնի բժիշկ Ավգուստո Ալբիերին։ Լեոնիդաս Ֆերասը մտերիմ հարաբերությունների մեջ է Իվետի հետ։ Իվետը չիմանալով, որ Դիոգոն Լեոնիդասի որդին է` նրա հետ ունենում է սիրավեպ, ինչը դառնում է Լեոնիդասի և Դիոգոյի վիճաբանության պատճառը։ Լուկասն Ալբիերիի հետ այցելում է` Ալբիերիի ընկեր` Ալիի տուն, որտեղ գաղափարապես անվերջ բանավիճող Ալբիերին և Ալիին ընկնում են զրույցով. Լուկասը մի պահ առանձնանում է, և տեսնում Ջեյդին, որը, պարում է։ Նրանց մեջ առաջանում է մեծ սեր։ Դիոգոն վերադառնում է Բրազիլիա, և ուղաթիռով ուղևորվում Մայիզայի ծնունդին։ Նա վթարի է ենթարկվում, և մահանում։ Այդ նույն պահին Լուկասը դառնում է անապատի քամու հարվածի զոհ, և հայտնվում բեդուինների մոտ։ Չկարողանալով հաղթահարել սանիկի մահը, Ավգուստո Ալբիերին վերցնելով Լուկասի բնածին խալը բեղմնավորում է Դեյուզայի ձվաբջիջը. ամիսներ անց ծնվում է Լեոն գենետիկական գրեթե նույն հիշողություններով։ Նա նույնպես Ալբիերիի հետ այցելում է Ալլիի տուն, որտեղ նույն կերպ տեսնում է պարելիս Ջեյդին, և սիրահարվում։ Զորայդեի գուշակությունն իրականանում է` անցյալն ու ապագան հատվում են մի կետում։ Ջեյդին մնում է ընտրելու վերադառնալ անցյալ թե ուղևորվել ապագա։
Դերերում
Սերիալ հրավիրված հայտնի դեմքեր
Երաժշտական ձևավորում
Հեռուստասերիալի երաժշտական ձևավորումը կատարել է կոմպոզիտոր Մարկուս Վիանան, որը վերակենդանացնելով մի շարք արաբական, սիրիական, եգիպտական երգեր ձայնագրել է դրանք սիրիացի երգիչ՝Թոնի Մոզայեկի և Ժիզել Բոմենտրիի հետ։ Վերջիններս նաև մասնակցություն են ունեցել հեռուստասերիալի կադրային նկարահանումներին։ Հեռուստասերիալում հնչել են ինչպես նաև՝ Մայքլ Բոլթոնի, թուրք երգչուհի Աջդա Պեկկանի և Լարա Ֆաբիանի կատարումները։
Ծանոթագրություններ
Կատեգորիա:Բրազիլական հեռուստասերիալներ Կատեգորիա:Սփին-օֆֆ հեռուստասերիալներ
Չեխովի փողոց (Նովոշախտինսկ)
Չեխովի փողոց (Улица Чехова), փողոց Ռուսաստանի Ռոստովի մարզի Նովոշախտինսկ քաղաքի Արևմտյան միկրոշրջանում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Վոլնա Ռևոլյուցիի փողոցից և ավարտվում Կորոլենկոյի փողոցի հետ հատվելով։ Երկարությունը 1500 մետր է։
Նկարագրություն
Նովոշախտինսկ քաղաքի Արևմտյան միկրոշրջանի Չեխովի փողոցը գտնվում է իրեն զուգահեռ Տագանրոգսկայա (Կուբանսկայա փողոցը հատելուց հետո՝ Մոժայսկու) և Չայկովսկու փողոցների միջև։ Չեխովի փողոցը սկսվում է Վոլնա Ռևոլյուցիի փողոցից, հատում է Մայակովսկու, Իլյիչի, Տոլբուխինի, Գաստելոյի, Բեզիմյաննայա, Կուբանսկայա, Կնիժնայա փողոցները և ավարտվում Կորոլենկոյի փողոցի հետ հատվելով։ Երկարությունը 1500 մետր է։ Փողոցում կա համարակալված 78 շինություն։
Չեխովի փողոցի փոստային դասիչն է՝ 346901։
Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։ Չեխովը սերտորեն կապված է Ռոստովի մարզի և, մասնավորապես, Տագանրոգ քաղաքի հետ, որտեղ նա ծնվել է։
Արտաքին հղումներ
Կատեգորիա:Նովոշախտինսկի փողոցներ
Լև Յաշին: Իմ երազանքի դարպասապահը
«Լև Յաշին։ Իմ երզանքի դարպասապահը», ռուսական լիամետրաժ մարզական դրամատիկական գեղարվեստական ֆիլմ, որը նկարահանել է ռեժիսոր Վասիլի Չիգինսկին 2019 թվականին։ Այն հիմնված է իրական դեպքերի վրա և պատմում է խորհրդային հայտնի ֆուտբոլային դարպասապահ և 20-րդ դարի լավագույն դարպասապահ Լև Իվանովիչ Յաշինի (1929-1990) կյանքի և մարզական կարիերայի մասին։
Վերջին ֆիլմն է, որ նկարահանվել է Վլադիմիր Վալուցկու սցենարով (1936-2015) և դերասան Վլադիմիր Անդրեևի վերջին կինոդերը։
Հայաստանի եկեղեցական ճարտարապետություն
Քրիստոնեական կրոնի պաշտամունքային շենքերի, այլ շինությունների և դրանց համալիրների կառուցման արվեստ։ Հայաստանում եկեղեցական ճարտարապետությունը ձևավորվել է 4-6-րդ դարերում, երբ ստեղծվել են եկեղեցական շենքերի գրեթե բոլոր այն հորինվածքները, որոնք կիրառվել են նաև հետագայում։
Քրիստոնեության ընդունումը
301 թ.-ին Հայաստան աշխարհում առաջինը ընդունելով քրիստոնեությունը որպես պետական կրոն՝ սկզբիցևեթ ինքնուրույն է մշակել եկեղեցական շենքերի տիպերը։
Եկեղեցական ճարտարապետությունը հայ ժողովրդի միջնադարյան մշակույթի կարևորագույն բնագավառն է, նրա բազմաթիվ կառույցներում ցայտուն արտահայտվել են հայկական ճարտարապետության ինքնատիպությունը, բարձր մակարդակը և գեղարվեստական հարուստ ավանդները։
Իլարիոն Մալիգին
Կենսագրություն
Իլարիոն Նիկոլաևիչը գրականություն մուտք է գործել բանվորի ընտանիքից։ 1919-1931 թվականներին Ի. Մալիգինը (Ստալսկի) էլեկտրասարիչ է աշխատել է Տագանրոգի գործարաններում։
Հայաստանի եկեղեցական ճարտարապետություն
Քրիստոնեության ընդունումը
Քրիստոնեության ընդունումից հետո առաջին տասնամյակները ողջ երկրում նոր պաշտամունքի շենքերի բուռն կառուցման շրջան են եղել։ Ըստ պատմիչներ Զենոբ Գլակի և Փավստոս Բուզանդի՝ Գրիգոր Ա Լուսավորիչը և Տրդատ Գ թագավորը հեթանոսական տաճարների տեղում են կառուցել առաջին եկեղեցիները՝ դրանով իսկ կապելով դարերով սրբագործված վայրերը նոր կրոնի հետ։ Ընդ որում տաճարների մի մասը վերակառուցվելով՝ փոխարկվել է եկեղեցու, մի մասն էլ ավերվել է, և նրանց հիմքերի վրա եկեղեցի է կառուցվել։ Այդ ընթացքում կրկնվել է հեթանոսական տաճարի երկայնական՝ արևելքից արևմուտքից ձգված հորինվածքը, միայն բեմը արևմուտքից տեղափոխվել է արևելք։ Ագաթանգեղոսը միանգամայն որոշակի հայտնում է Գրիգոր Ա Լուսավորչի՝ նորակառույց եկեղեցիների առաջին ճարտարապետ լինելու մասին։
Իլարիոն Մալիգին
Կենսագրություն
Տագանրոգում ավարտել է Ժողկրթության թատերական ենթաբաժնի դրամայի պետական ստուդիայի ռեժիսորական բաժինը։ Իլարիոն Նիկոլաևիչի ստեղծագործական ուղու սկիզբը 1920-ական թվականների վերջին էր, երբ նա «Գնդակահարված գիշերներ» պոեմով և բանաստեղծություններով հայտնի դարձավ որպես կոմունիստ բանաստեղծ։
Հայաստանի եկեղեցական ճարտարապետություն
Հնագույն եկեղեցիներ
Հայաստանի՝ մեզ հասած հնագույն եկեղեցիները միանավ դահլիճներ են և, ավելի սակավ, եռանավ բազիլիկներ։ 4-6-րդ դարերում տարածված միանավ եկեղեցիների (Լեռնակերտի, Թուղի, Ագարակի, Շենիկի, Կարենիսի վանքի) մեծ մասի խորանը ներգծված է շենքի արտաքին պատերի ուղղանկյուն պարագծի մեջ, սակայն կան նաև ընդհանուր ծավալից դուրս եկող, արտաքուստ կիսաշրջանաձև կամ բազմանիստ խորանով եկեղեցիներ (Լուսակերտի, Ջարջառիսի, Ոսկեվազի, Փարպիի, Բայբուրդի)։ 4-րդ դարի վերջին եկեղեցիների խորանի մեկ կողքին կամ երկու կողքերին կառուցվել են սենյակներ՝ եկեղեցում քահանայի բնակվելու վերաբերյալ կաթողիկոս Սահակ Ա Պարթևի կանոններին համապատասխան։ 4-6-րդ դարերում միանավ եկեղեցիների առանձին ենթատիպն են արտաքին սրահ ունեցողները։ Արևելյան պատում հաճախ փոքրիկ խորանով այդ սրահները նախատեսվել են դեռ չմկրտվածների և ապաշխարողների համար (Գառնի, Թանահատի վանք, Կուրթան, Վարդաբլուր)։
Իլարիոն Մալիգին
Կենսագրություն
1927 թվականին գրվեց Ի. Ն. Ստալսկու «Երկու սեր» պիեսը, որի թեման քաղաքացիական պատերազմի տարիներին սպիտակգվարդիականների հետ Տագանոգի բանվորների պայքարն էր։ Պիեսը բեմադրվել էր Տագանրոգի բանվորական ակումբների բեմերում։
Հայաստանի եկեղեցական ճարտարապետություն
Վաղ միջնադարում ճարտարապետություն
Վաղ միջնադարում ճարտարապետության մեջ եռանավ բազիլիկները տարածում չեն ստացել. այդ ժամանակաշրջանից հայտնի են միայն յոթ այդ տիպի եկեղեցիներ (ընդ որում 6-րդ դարից մինչև 17-րդ դարի բազիլիկներ այլևս չեն կառուցվել)։ Դրանք բոլորն էլ պատկանում են, այսպես կոչված, «արևմտյան» տիպին. միջին նավը բարձր է կողայիններից և ունի առանձին ծածկ։ Եռանավ բազիլիկները, չնայած փոքրաթվությանը, ունեն բազմապիսի ճարտարապետկան լուծումներ։ Աղցի բազիլիկն ունի երկու զույգ մույթ, Երերույքի Սուրբ Կարապետ վկայարանը, Քասաղի, Աշտարակի բազիլիկները՝ երեք զույգ, Ծիծեռնավանքի և Եղվարդի բազիլիկները՝ չորս զույգ, իսկ Հայաստանի ամենախոշոր՝ Դվինի Սուրբ Գրիգոր եկեղեցին (Դվինի Կաթողիկե)՝ 7 զույգ մույթ։ Տարբեր է նրանց Ավագ խորանի շուրջը եղած սենյակների քանակը։ Սյունասրահով են շրջապատված եղել Երերույքի և Դվինի բազիլիկները։ Որոշ միանավ ու եռանավ եկեղեցիներ նախապես ունեցել են փայտե ծածկ, որը 6-7-րդ դարեր փոխարինվել է թաղով։
Իլարիոն Մալիգին
Կենսագրություն
ԽՄԿԿ անդամ էր 1928 թվականից։
Հայաստանի եկեղեցական ճարտարապետություն
Վաղ շրջանի եկեղեցիների կառուցվածքը
Հայաստանի վաղքրիստոնեական եկեղեցական ճարտարապետության մեջ հստակ նկատվում է նրա զարգացման հիմնական գիծը՝ գմբեթավոր, հիմնականում՝ կենտրոնագմբեթ եկեղեցիների կառուցումը։ Ճարտարապետական այս հորինվածքն ունի տեղական արմատներ՝ քարե գմբեթների ակունքները բխում են հայկական ժողովրդական բնակելի տների երդիկով, փայտե գմբեթով ծածկերից (Ք.ծ.ա. 5-րդ դար այն նկարագրել է հույն պատմագիր Քսենոփոնը)։
Հայաստանի հնագույն գմբեթավոր եկեղեցին Էջմիածնի Մայր տաճարն է՝ ողջ քրիստոնեական եկեղեցական ճարտարապետության մեջ հանգուցային մի կառույց, որի հորինվածքը հետագայում տարածվել է նաև Եվրոպայում։ Ըստ պատմիչ Ստեփանոս արք. Օրբելյանի նկարագրության՝ Մեծ Հայքի Սյունիք նահանգի կենտրոն Շաղատի եկեղեցին (4-րդ դար) եղել է խորանարդաձև գմբեթով, ուղղանկյուն խորաններով խաչաձև կառույց։ Հայաստանում եկեղեցական շենքի խաչաձևությունը՝ քրիստոնեական կրոնի խորհրդանիշը, առավել հստակ արտահայտվել է «ազատ խաչ» տիպի գմբեթավոր եկեղեցիներում, որոնք ստորաբաժանվում են երեք ենթատիպի՝ քառախորան, եռախորան և միախորան (միայն արևելյան կողմում)։ Դրանց լավագույն օրինակներն են 7-րդ դարից անփոփոխ պահպանված՝ Աշտարակի Կարմրավոր Ս. Աստվածածին եկեղեցին և վերձիգ համաչափություններով Լմբատավանքի Սուրբ Ստեփանոս եկեղեցին։ Ներսից և դրսից խաչաձև հորինվածքի զարգացման հաջորդ փուլն է ներկայացնում Մաստարայի Ս. Հովհաննես եկեղեցին, որի գմբեթատակ տարածությունը զգալի ընդարձակվել է։ Այս տիպին են պատկանում նաև 7-րդ դարի Ոսկեպարի Սուրբ Աստվածածին, Արթիկի Սուրբ Գևորգ և Հառիճավանքի Սուրբ Գրիգոր եկեղեցիները։
Իլարիոն Մալիգին
Կենսագրություն
1928 թվականին դրամատուրգն ավարտել է «Սև ծուխ» պիեսը, որը պատմում է գործարանի վերակառուցման, մարդկային բնավորությունների կոտրման, խորհրդային բանվորի՝ իր երկրի տիրոջ պատվի մասին։ Պիեսն արժանացել էր Ա. Մ. Գորկու հավանությանը։
Լև Յաշին: Իմ երազանքի դարպասապահը
Ֆիլմի առաջին ցուցադրությունը տեղի է ունեցել 2019 թվականի նոյեմբերի 25-ին Մոսկվայի «Հոկտեմբեր» կինոկենտրոնում, իսկ լայն վարձույթի է հանվել Լև Յաշինի ծննդյան 90-ամյակի կապակցությամբ՝ 2019 թվականի նոյեմբերի 28-ին ։ Հեռուստատեսային պրեմիերան տեղի է ունեցել 2020 թվականի հունիսի 12-ին՝ «Ռուսաստանի օրը», «Առաջին ալիքով» ։
Իլարիոն Մալիգին
Կենսագրություն
Աշխատելով գործարանում՝ Ի. Ստալսկին ղեկավարում էր Տագանրոգի գրական խմբակը, այնուհետև ղեկավարում էր գրողների կազմակերպությունը։ ԽՍՀՄ գրողների I համագումարի պատվիրակ էր։
Գորկին նկատել է նաև «Սերը լծվածքում» պիեսը, որը 1932 թվականին լույս է տեսել Մոսկվայի «Ֆեդերացիա» հրատարակչությունում, և բարի խորհուրդներ է տվել հեղինակին։ Պիեսի գլխավոր հերոսները գործարանային երիտասարդությունն է, հիմնականում՝ կոմերիտականները։ Պիեսում բարեկամության թեմային զուգահեռ հնչում է երկու սերունդների՝ կոմունիստների և կոմերիտականների հարաբերությունների թեման։
1933-1934 թվականներին Իլարիոն Նիկոլաևիչը գրել է «Գեղեցիկ կին» պիեսը խորհրդային մարդկանց զգոնության մասին, այնուհետև հայտնվել են թատերագրի մի շարք այլ պիեսներ` «Հնդկաստան», «Մարդը գնում է առաջ», «Թարմ ներհոսք», «Պողպատագործներ», «Արիություն»։
Հայրենական մեծ պատերազմի առաջին օրերից քաղղեկ Ի. Ստալսկին դառնում է Հարավային, ապա՝ Անդրկովկասյան, իսկ ավելի ուշ՝ Հյուսիսարևմտյան ռազմաճակատների զինվորական թղթակից։ 1945 թվականին Իլարիոն Նիկոլաևիչը զորացրվում է, վերադառնում Դոնի Ռոստով, որտեղ կրկին ստանձնում է ԽՍՀՄ գրողների միության մարզային մասնաճյուղի ղեկավարումը՝ միաժամանակ լինելով Մ. Գորկու անվան պետական դրամատիկական թատրոնի տնօրենը։ Այնուհետև ութ տարի նա աշխատել է որպես ռադիոհեռարձակման Դոնի Ռոստովի մարզային կոմիտեի նախագահ։
Կյանքի վերջին տարիներին Ի. Ստալսկին գրել է «Գիշերվա ավարտին» (քաղաքացիական պատերազմի տարիներին դենիկինցիների դեմ Ռոստովի ընդհատակյա բոլշևիկների պայքարի մասին) և «Անֆիսա Նեպրոշչոննայա» (մերօրյա մարդկանց, մարդու, կյանքում նրա տեղի համար պայքարի մասին) պիեսները։ «Հատուցում» պոեմը նվիրված է Հայրենական մեծ պատերազմի տարիներին Հայրենիքի թշնամիների դեմ պարտիզանական պայքարի թեմային։
Երկեր
Առանձին հրատարակություններ
Պիեսներ
Բանաստեղծություններ
Հրատարակոմներ ամսագրերում
Արտաքին հղումներ
Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ Կատեգորիա:Խորհրդային բանաստեղծներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Խորհրդային դրամատուրգներ Կատեգորիա:ԽՍՀՄ գրողների միության անդամներ
Լև Յաշին: Իմ երազանքի դարպասապահը
Սյուժե
1971 թվականի մայիսի 27։ Մոսկվան սպասում է հայտնի ֆուտբոլային դարպասապահ Լև Յաշինի հրաժեշտի խաղին Վ. Ի. Լենինի անվան կենտրոնական մարզադաշտի մեծ մարզադաշտում։ Խորհրդային ֆուտբոլիստին պատմության մեջ առաջին անգամ մեծարելու են համաշխարհային ֆուտբոլի բոլոր աստղերը։
Այդ իրադարձության նախաշեմին Լև Յաշինը հիշում է այն մարդկանց և խաղերը, որոնց հետ կապված էր իր մարզական կարիերան, այն անհեթեթ գոլը, որը բաց է թողնել «Դինամոյի» հիմնական կազմում իր առաջին խաղում, որից հետո երկու տարի անցկացրել է պահեստայինների նստարանին, այն համառ մարզումները, որոնք նրան վերադարձրել են հիմնական թիմ, ԽՍՀՄ հավաքականի կազմում ելույթները 1960 թվականի Եվրոպայի առաջնությունում, 1962 թվականի աշխարհի առաջնությունում, ինչպես նաև 1963 թվականի հոկտեմբերի 23-ին Լոնդոնում կայացած աշխարհի հավաքականի խաղը՝ նվիրված անգլիական ֆուտբոլի 100-ամյակին։
Ստեղծման պատմություն
Առաջնորդվելով Լև Յաշինի կյանքին նվիրված գեղարվեստական ֆիլմի ստեղծման անհրաժեշտության մասին ՌԴ նախագահի հանձնարարականով՝ ֆիլմի ստեղծողները կազմել են աշխատանքային խումբ, որի կազմում ընդգրկվել են նախագծի նախաձեռնողների և դարպասապահի այրու ներկայացուցիչները։ Խումբը գլխավորել է Սերգեյ Ստեպաշինը։
Ֆիլմն ստացել է Ռուսաստանի սպորտի վետերանների, ակումբի և ԽՍՀՄ հավաքականի խաղերում Լև Յաշինի խաղընկերների, դարպասապահի ընտանիքի և «Դինամոյի» բազմաթիվ երկրպագուների հավանությունը և աջակցությունը։
Արտաքին հղումներ
Կատեգորիա:2019 ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր ֆուտբոլի մասին Կատեգորիա:Ռուսական դրամա ֆիլմեր Կատեգորիա:Ռուսական կենսագրական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ռուսական ֆիլմեր Կատեգորիա:Իրական դեպքերի վրա հիմնված դրամա ֆիլմեր
Հայաստանի եկեղեցական ճարտարապետություն
Եկեղեցական շենքի կառուցվածքը
Հայաստանում եկեղեցական շենքի կենտրոնագմբեթ համակարգը 6-րդ դարում նոր ուղղություն է ստացել՝ միջանկյալ խորշերով և անկյունային սենյակներով քառախորանի ձևով, որի ամենավաղ թվագրված օրինակը Ավանի կաթողիկոսության Ս. Հովհաննես եկեղեցին է (6-րդ դարի վերջ)։ Կոմիտաս Ա Աղցեցի կաթողիկոսը այս հորինվածքն առավել կատարյալ կիրառել է հայկական ճարտարապետության գլուխգործոց՝ Էջմիածնի Սուրբ Հռիփսիմե վանքի եկեղեցում։ Նույն տիպին են պատկանում Սիսիանի Սուրբ Հովհաննես եկեղեցին, Արծվաբերի Սուրբ Աստվածածին վանքը, Զորադիրի Սուրբ Էջմիածին եկեղեցին, Արամուսի Ծիրանավոր, Գառնհովտի Սուրբ Գևորգ եկեղեցիները։ 6-7-րդ դարերի հայկական կենտրոնագմբեթ եկեղեցիների մեկ այլ տարբերակն են բազմախորանները, որոնց թվում են Արագածի Գրիգորաշեն, Եղվարդի Սուրբ Թեոդորոս վանքի և Իրինդի Սուրբ Աստվածածին եկեղեցիները։
Զվարթնոց տաճար
Շրջանի մեջ ներգծված քառախորանի յուրօրինակ հորինվածք է մարմնավորել Ներսես Գ Տայեցի կաթողիկոսի կառուցած Զվարթնոց տաճարը։ Այն ունեցել է եկեղեցական շենքի նոր՝ եռայարուս ծավալային լուծում և 7-րդ դարի հայկական եկեղեցական ճարտարապետություն մեծ նվաճումն է։ Կենտրոնագմբեթ եկեղեցիների՝ Հայաստանում ստեղծված և կիրառված տիպերի նման բազմազանությունը, գմբեթատակ տարածության շուրջը ինտերիերի միավորման ձգտումը 7-րդ դարի հայկական եկեղեցական ճարտարապետություն բնորոշ գծերն են, որոնք նրան առանձնացնում են քրիստոնեական աշխարհի մյուս ճարտարապետական դպրոցներից։
7-րդ դար
Հայաստանում վաղ միջնադարում կենտրոնագմբեթներից բացի կառուցվել են նաև երկայնական՝ բազիլիկատիպ եկեղեցիներ։ Քառամույթ գմբեթավոր բազիլիկ են Տեկորի Սուրբ Սարգիս վկայարանը, Օձունի Սուրբ Աստվածածին եկեղեցին, Էջմիածնի Սուրբ Գայանե վանքի եկեղեցին, Բագավանի Սուրբ Հովհաննես վանքը, Մրենի Կաթողիկե եկեղեցին։ Հայաստանում 7-րդ դարում մշակվել է խաչաձև, եռախորան գմբեթավոր բազիլիկի տիպը, որին պատկանում են Դվինի Կաթողիկե Սուրբ Գրիգոր եկեղեցին (վերակառուցումից հետո) և Թալինի Կաթողիկեն։ Սակայն գմբեթավոր բազիլիկների ներսի մասնատումը առանձին կանգնած մույթերով նպատակահարմար չէր ծիսակատարության ժամանակ բեմի առջև աղոթասրահի միասնական տարածություն ունենալու առումով։ Միաժամանակ, առանձին կանգնած մույթերը կամ սյուները շենքի թույլ տարրերն են երկրաշարժերի ժամանակ, և վաղ միջնադարում հայ ճարտարապետները հաղթահարել են երկայնական, բազիլիկ եկեղեցիական շենքերի այդ թերությունը՝ ստեղծելով միանգամայն նոր՝ առանց միջանկյալ հենարանների «գմբեթավոր դահլիճ» տիպը։ 7-րդ դարում այդ տիպի լավագույն կառույցներն են Պտղնավանքը և Արուճի Սուրբ Գրիգոր եկեղեցին, որոնց գմբեթները հենվում են երկայնական պատերին կից երկու զույգ հզոր որմնամույթերի վրա։
4-6-րդ դարեր
4–6-րդ դարերում հայ ճարտարապետները եկեղեցիներ կառուցելիս հիմնականում ուշադրություն են դարձրել արտաքին ճակատներին։ Հարդարանքի տարրերով շեշտվել են. շքամուտքերով՝ դռները, հոնքաձև քանդակազարդ շրջանակներով՝ լուսամուտները, նախապես ատամնավոր, ապա կիսակամարիկներով գոտիներով՝ քիվերը։ Ներսի պատերը սրբատաշ քարերից են և մեծ մասամբ՝ առանց որմնանկարների։ Բազմաթիվ լայն պատուհաններով եկեղեցիների ներսը ողողվում է լույսով։ Գմբեթների թմբուկներն արտաքուստ բազմանիստ են, գմբեթատակ քառակուսուց գմբեթին անցումը մինչև 7-րդ դարի սկիզբը իրականացվել է տրոմպներով, հետո՝ առագաստներով։ Ըստ 5-րդ դարից գործող հայկական եկեղեցիների կանոնի՝ կառուցվելիք եկեղեցու ձևը հաստատել է եպիսկոպոսը։ Հովհաննես Ա Մանդակունի կաթողիկոսի կանոններով եկեղեցու հատակագիծը գծվել է գետնին, 12 առաքյալներին խորհրդանշող 12 քարերով նշվել են եկեղեցու անկյունները, աբսիդը, մույթերը, մուտքերը, և քարերն օծվելուց հետո սկսվել է շինարարությունը։ Վաղ միջնադարից մինչև 14-րդ դարի եկեղեցիների նախագծումն իրականացվել է քարե մանրակերտներով։ Շինարարությունն ավարտվելուց հետո եկեղեցին օծվել է և անվանակոչվել։ Միջնադարում Հայաստանի եկեղեցիների մեծ մասը կոչվել է Աստվածածնի, ապա՝ Գրիգոր Լուսավորչի, սուրբ Հովհաննեսի, սուրբ Գևորգի, սուրբ Ստեփանոսի և այլ սրբերի անուններով։
7-րդ դարը ավարտվել է եկեղեցական ճարտարապետություն հայկական դպրոցի ձևավորումը, որին նպաստել է նաև 6-րդ դարի հայ և բյուզանդական եկեղեցիների խզումը։ 4-6-րդ դարերի հայկական եկեղեցական ճարտարապետությունը շատ ընդհանուր գծեր ունի հարևան քրիստոնյա երկրների ճարտարապետության հետ, բայց 7-րդ դարից այն դարձել է միանգամայն ինքնատիպ։ Հայաստանում եկեղեցական շենքերի նոր ձևերը հայկական եկեղեցական ճարտարապետության խոշոր ավանդն են ողջ քրիստոնեական ճարտարապետության մեջ։
Ճարտարապետական դպրոցների ձևավորումը
7-րդ դարի վերջին Հայաստանում հաստատված արաբական ծանր լուծը երկու դար ընդհատել է երկրի զարգացման բնականոն ընթացքը։ 9-րդ դարի վերջին, անկախության վերականգնումից հետո, նախադրյալներ են ստեղծվել ճարտարապետության զարգացման նոր փուլի համար։ 9-11 դարերի Հայաստանի ֆեոդալական մասնատվածությունը հանգեցրել է առանձին՝ Անիի, Սյունիքի, Վասպուրականի, Լոռու ճարտարապետական դպրոցների ձևավորմանը։ Սկզբնապես եկեղեցիներ կառուցելիս, փորձի և շինության ավանդույթների կորստի պատճառով, կիրառել և կրկնել են 7-րդ դարի մշակած և հայտնի ձևերը՝ թաղածածկ դահլիճի (Բյուրականի Սուրբ Հովհաննես եկեղեցի), «ազատ խաչի» (Սևանավանք, Հայրավանք), գմբեթավոր դահլիճի (Շիրակավանի Սուրբ Ամենափրկիչ եկեղեցի), մաստարայատիպ (Կարսի Սուրբ Առաքելոց եկեղեցի), հռիփսիմեատիպ (Վարագավանքի Սուրբ Աստվածածին եկեղեցի)։ Այդ ժամանակաշրջանի Հայաստանի եկեղեցական ճարտարապետության մեջ առաջատար դեր է խաղացել երկրի մայրաքաղաք Անիի ճարտարապետական դպրոցը, որն ազդեցություն է ունեցել հայկական ճարտարապետության զարգացման ողջ ընթացքի վրա. նրա մշակած ոճական ուղղությունը, հարդարանքի ձևերը տարածվել են երկրի նահանգներում, կախյալ թագավորություններում։ Անիի ստեղծագործական դպրոցի նվաճումներն անխզելիորեն կապված են միջնադարյան Հայաստանի խոշորագույն ճարտարապետ Տրդատի անվան հետ, որը կարևոր ավանդ է մուծել հատկապես եկեղեցական ճարտարապետության ձևերի մշակման գործում։ Անիում տարածում են գտել կենտրոնագմբեթ եկեղեցիների քառախորան ու վեցախորան ձևերը, որոնց շարքում իրենց ճարտգեղական բարձր հատկանիշներով առանձնանում են Անիի Սուրբ Առաքելոց եկեղեցին, Աբուղամրենց Սուրբ Գրիգոր և Հովվի եկեղեցիները։ Անիի ճարտարապետական դպրոցի ոճական առանձնահատկություններից են եկեղեցիների արտաքին ճակատների և գմբեթների թմբուկների՝ կամարաշարով ձևավորումը, գմբեթների հովանոցաձև ծածկը։ Անի քաղաքի կառույցներից բացի այս դպրոցի լավագույն գործերն են Մարմաշենի վանքի, Խծկոնքի վանքի, Ամբերդ ամրոցի Վահրամաշեն, Հոռոմոսի վանքի, Բագնայրի վանքի եկեղեցիները։
Սյունիքի ճարտարապետական դպրոց
Անիից հետո իր նշանակությամբ երկրորդը Սյունիքի ճարտարապետական դպրոցն է, որը 8-11-րդ դարերը ստեղծել է այնպիսի բարձրարվեստ գործեր, ինչպիսիք են Բղենո Նորավանքի, Վահանավանքի, Գնդեվանքի, Որոտնավանքի, Ցաղաց քար վանքի եկեղեցիները և հռչակավոր կրոնական, գիտական և կրթական կենտրոն Տաթևի վանքի՝ Հայաստանի այդ ժամանակաշրջանի ամենախոշոր՝ Սուրբ Պողոս-Պետրոս տաճարը։
Վասպուրականի ճարտարապետական դպրոց
Վասպուրականի ճարտարապետական դպրոցը 10-րդ դարի ստեղծել է հայկական միջնադարյան արվեստի գլուխգործոց, ճարտարապետ Մանուելի կերտած Աղթամարի վանքի Սուրբ Խաչ եկեղեցին, որը երեք արվեստների՝ ճարտարապետության, քանդակագործության և որմնանկարչության ամենափայլուն օրինակն է։
9-14-րդ դարեր
9-14-րդ դարերի հայկական եկեղեցական ճարտարապետությունը հիմնականում զարգացել է վանքային համալիրներում։ Միջնադարում կառուցվել է ավելի քան 1000 վանք, որը բավական մեծ թիվ է Հայաստանի նման ոչ մեծ երկրի համար։ 10-11-րդ դարերում ստեղծվել է եկեղեցական շենքի նոր՝ «ներգծված խաչ» տիպը։ Այն ունի ներսից խաչաձև, չորս անկյուններում ավանդատներով (հաճախ՝ երկհարկանի), արտաքուստ ուղղանկյուն, գմբեթավոր հորինվածք, որը դարձել է հայկական վանքերի եկեղեցիների ճնշող մեծամասնության հիմնական ձևը։ Հայ ճարտարապետները շարունակել են մեծ ուշադրություն դարձնել արտաքին ճակատների ձևավորմանը։ Եկեղեցական ճարտարապետության մեջ գերակշռող է դարձել «գեղատեսիլ» ոճը, ավելացել են քանդակազարդ տարրերը, ճակատներում բազմագունություն է կիրառվել, շքամուտքերը ձևավորվել են շթաքարերով։ Զարդաքանդակների հետ ավելացել են պատկերաքանդակները։ Եկեղեցիները չափերով մեծ չեն, սակայն ունեն մոնումենտալ ձևեր։ Որմնանկարները հազվադեպ են (Հաղպատի վանքի Սուրբ Նշան, Անիի Տիգրան Հոնենցի եկեղեցի, Ախթալայի Սուրբ Աստվածածին վանքի, Քոբայրավանքի, Կիրանց վանքի եկեղեցիներ)։ Հայկական միջնադարյան եկեղեցիներին հատուկ չեն իկոնոստասները։ Վանքերում եկեղեցիներից բացի (գրեթե բոլորը գմբեթավոր են) կառուցվել են աշխարհիկ շենքեր՝ գրադարաններ, դպրոցներ, հյուրատներ, սեղանատներ, բնակելի, տնտեսական, արտադրական կառույցներ։
15-16-րդ դարեր
15-16-րդ դարեր անբարենպաստ քաղաքական և տնտեսական պայմանների պատճառով եկեղեցական շինարարությունը Հայաստանում ընդհատվել է (երկիրը դարձել էր Թուրքիայի և Իրանի միջև պատերազմների թատերաբեմ)։ Միայն 17-րդ դարի սկզբին պայմաններ են ստեղծվել քանդված եկեղեցիները նորոգելու և նորերը կառուցելու համար։ 17-18-րդ դարերի եկեղեցաշինության առանձնահատկությունը եղել է եռանավ բազիլիկների զանգվածային կառուցումը։ Ի տարբերություն վաղ միջնադարի, 17-18-րդ դարերը բազիլիկները ծածկվել են ընդհանուր երկթեք տանիքով։ Գմբեթավոր եկեղեցիներ քիչ են կառուցվել և պատկանել են գմբեթավոր դահլիճի (Էջմիածնի Շողակաթ վանքի եկեղեցի, Խոր վիրապի վանքի Սուրբ Աստվածածին, Հավուց թառ վանքի գլխավոր եկեղեցիները) կամ քառամույթ գմբեթավոր բազիլիկի տիպին (Մուղնու Սուրբ Գևորգ վանք, Ագուլիսի Սուրբ Թովմա առաքյալ վանք ([[Ագուլիս)|Սուրբ Թովմա առաքյալ վանք]], Ապրակունիսի Սուրբ Կարապետ վանք, Մեղրու Սուրբ Աստվածածին եկեղեցի և այլն)։ Հայաստանի 17-18-րդ դարերը վանքերի ճարտարապետության բնորոշ առանձնահատկությունը երկու տարբեր նշանակության և քաղաքաշինական հորինվածքների՝ կրոնանակն կենտրոնի ու պաշտպանմունքի համալիրի զուգակցումն է։ Վանքերն ու այդ դարերում տարածված ճգնավորական մենաստանները՝ անապատները, շրջապատվել են բուրգերով ամրացված հզոր պարիսպներով։ Այդպիսի վանք-ամրոցներ են Շատին վանքը, Արտազի Սուրբ Թադե վանքը, Դարաշամբի Սուրբ Ստեփանոս Նախավկա վանքը, Տաթևի Մեծ անապատը, Ագուլիսի Սուրբ Թովմա, Խոր վիրապի վանքերը։ Մյուս առանձնահատկությունը վանական համալիրի կազմակերպումն է կենտրոնում ազատ կանգնած միակ եկեղեցու շուրջը, որը ողջ համալիրի գերիշխող տարրն է։ 17-18-րդ դարերը տարածված էր եկեղեցիների արևմտյան, հազվադեպ՝ հարավային ճակատին կից երկհարկ զանգակատների կառուցումը և եռակամար սրահների կցումը։
19-րդ դար
19-րդ դար, Արևելյան Հայաստանը Ռուսաստանին միացվելուց հետո, նոր վանքեր այլևս չեն կառուցվել։ Քաղաքներում (Երևան, Ալեքսանդրապոլ, Նոր Բայազետ, Գորիս, Շուշի) կառուցվել են գմբեթավոր, իսկ գյուղերում՝ մեծ մասամբ բազիլիկ տիպի ծխական եկեղեցիներ։ 1920 թվականին խորհրդային կարգեր հաստատվելուց հետո Հայաստանում դադարել է եկեղեցիների շինարարությունը։ 1991 թվականին Հայաստանի անկախացումից հետո եկեղեցական ճարտարապետությունը նոր վերածնունդ է ապրում։ Ժամանակակից հայ ճարտարապետները նորակառույց եկեղեցիներում կիրառում են բացառապես միջնադարյան Հայաստանի եկեղեցական ճարտարապետության ավանդական ձևերը։
Կատեգորիա:Հայաստանի ճարտարապետություն Կատեգորիա:Եկեղեցի
Կուրոեդովկա
2001 թվականի տվյալներով Կուրոեդովկա գյուղում բնակվում էր 84 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Արայի (լեռ)
Արայի, հանգած հրաբուխ Հայաստանի Կոտայքի և Արագածոտնու մարզերի սահմանագոտում, Արագածից հարավ–արևելք, Քասաղ և Հրազդան գետերի միջև ։ Արայի լեռը վերին երրորդական ժամանակաշրջանի հանգած հրաբուխ է։ Բարձրությունը՝ 2577 մետր։ Արայի լեռը կազմված է անդեզիտներից, անդեզիաներից և դացիաներից։ Լանջերը ծածկված են էլուվիալ նստվածքներով և մասնատված են ձորակներով։ Կլիման ցամաքային է, տեղումները՝ 300—400 մմ։ Ստորոտներում տարածված են գորշահողերով ծածկված օշինդթային կիսաանապատները, բարձրադիր մասերում՝ տափաստանները։ Հյուսիսային լանջին հանդիպում են կաղնու նոսր պուրակներ ու թփուտներ։ Արայի լեռան վրա է գտնվում Ծաղկեվանքը։ Ըստ հայկական ավանդության՝ լեռը այդպես է կոչվել ի հիշատակ առասպելական Արա Գեղեցիկի, ով Շամիրամի դեմ կռվելու համար իր զորքերը տեղավորել էր այս ստորոտում ։
Անվան ծագում
Արայի լեռան անունը գալիս է հայ դիցաբանական աստծո՝ Արա Գեղեցիկի անունից, քանի որ լեռան գագաթները հեռվից (օր.՝ Երևանից) նայելիս՝ նմանվում են պառկած մի մարդու՝ Արային, ով ըստ հայկական դիցաբանության իր ներքևի դաշտում է ճակատամարտել Ասորեստանի սեր տենչացող թագուհու՝ Շամիրամի հետ։ Այստեղ է ընկել իր կնոջը՝ Նվարդին, հավատարիմ մնացած հայոց թագավորը, որի արնաշաղախ մարմինը Նինոս արքայի հեշտասեր այրու՝ Շամիրամի հրամանով, դրել են ժայռախորշում, որ արալեզները կենդանացնեն նրան ։ Արայի լեռան փեշին գտնվող Եղվարդ քաղաքի բնակիչներն Արայի քիթը ներկայացնող գագաթնաքարը անվանում են Աքլորաքար, քանի որ այն լեռան ամենաբարձր գագաթն է։
Տեղադրություն
Արայի լեռը գտնվում է Հայաստանի Կոտայքի և Արագածոտնի մարզերում` մայրաքաղաք Երևանից 33կմ հյուսիս, Երևան-Գյումրի ավտոճանապարհի աջ կողմում ։ Մոտակա բնակավայրերից են Նոր Երզնկա, Զորավան, Սարալանջ, Երնջատափ, Հարթավան, Արտաշավան, Սաղմոսավանք, Հովհաննավանք, Կարբի և Մուղնի գյուղերն ու Եղվարդ քաղաքը ։ Լեռան արևմտահայաց լանջի ստորոտում են գտնվում «Դեմիրճյան խնձորի» այգիները։ Արևմուտքից սահմանակից է Քասաղ գետի կիրճին ։
Բուսականություն
Արայի լեռը մյուս լեռնաշղթաներից համեմատաբար մեկուսի է գտնվում և հետաքրքիր է երկրամորֆոլոգիական տեսակետից։ Նա պարունակում է բնաշխարհի մի հարուստ գենետիկ ավազան։ Լեռան վրա գրանցված են 650 տեսակ անոթային բույսեր, որոնք Հայաստանի բուսականության 20%-ն են կազմում։
Այս փոքր տարածքում կարելի է տեսնել Հայաստանի բուսականության գլխավոր տիպերը՝ կիսանապատ, տափաստան, մարգագետնային տափաստան, անտառ և մարգագետին, բարձր խոտազգի մասեր, ժայռի և թմբի բուսականություն, տափաստանի թփուտներ։
Կենդանական աշխարհ
Արա լեռան տարածքը հարուստ է կենդանական աշխարհով։ Այստեղ բնակվում են բազմաթիվ թռչնատեսակներ, սողուններ, կրծողներ, ինչպես նաև արջեր, գայլեր, աղվեսներ և այլն։
Պատահարներ
Արա լեռան վրա ամառային բավականին շոգ եղանակային պայմանների հետևանքով երբեմն առաջանում են հրդեհներ։
Չնայած լեռնագնացության տեսակետից Արա լեռը հեշտ հաղթահարելի բարձունք է՝ այնուամենայնիվ այն երբեմն տհաճ անակնկալներ է մատուցում։
2018 թվականի պատահարներ
2018 թվականի հունվարի 28-ի կեսօրին հայ լեռնագնացների խումբը բարձունքից իջնելիս հայտնվել է խառնարանից դեպի Ծաղկեվանք սրբատեղի տանող ժայռապատ սարալանջին տեղի ունեցած ձնահոսքի շրջանում։ Համաձայն Հայաստանի Արտակարգ իրավիճակների նախարարության տարածած տեղեկությունների՝ քաղաքացու կորելու և մեկ այլ լեռնագնացի վնասվելու մասին ահազանգը ստացվել է ժամը 16:10-ին ։ Ավելի ուշ պատահարների մասին հաղորդագրություններ տարածող լրատվամիջոցի հրապարակման համաձայն՝ խումբը կազմված է եղել 18 անձից, որից 36-ամյա Նաիրուհի Սիմոնյանը ձնահոսքի հետևանքով զոհվել է, իսկ 38-ամյա էդգար Նավասարդյանն ու 22-ամյա Հրաչյա Հարությունյանը ստացել մարմնական վնասվածքներ ։